stanford-oval/wikipedia huggingface dataset:
Volodymyr Šemet

Volodymyr Šemet 1906.
Volodymyr Šemet (ukr. Володимир Шемет; 1. heinäkuuta 1873 Oleksandrivkan huuttori, Lubnyn piiri, Pultavan kuvernementti – 14. toukokuuta 1933 Kiova, Ukrainan SNT) oli ukrainalainen poliittinen aktivisti. Hänen veljensä oli Serhi Šemet.
Šemet oli maanomistaja Pultavan alueella ja Taras-veljeskunnan jäsen. Hänestä tuli Venäjän duuman jäsen vuonna 1905. Hän julkaisi sanomalehteä Hliborob (ilmestyi Lubnyssa 1905). Ensimmäisen maailmansodan aikana hän oli mukana perustamassa Kiovaan lyhytaikaista ukrainankielistä kimnaasia. Hän oli Ukrainan demokraattisen agraaripuolueen (1917) perustajajäsen ja Pultavan kuvernementin edustaja Keskus-radassa. Vuodesta 1919 hän oli tutkijana Ukrainan tiedeakatemiassa. Neuvostohallinnon aikana hän joutui poliittisen vainon kohteeksi ja kuoli nälkään.
Aiheesta muualla

Kuvia tai muita tiedostoja aiheesta Volodymyr Šemet Wikimedia Commonsissa
X31

| X31 |
| --- | --- |

Perustiedot
Tyyppi:  sähkömoottorijuna
Valmistaja:  Bombardier
Lukumäärä:  111
Valmistusvuodet:  1999–2012
Istumapaikkoja:  229
Tekniset tiedot
Huippunopeus:  180 km/h
Pituus:  78 900 mm
Pyörästö:  Bo’Bo’+2’2’+Bo’Bo’
X31 on Bombardierin valmistama moottorivaunujuna. Junayksiköitä on yhteensä 111 kappaletta.
Aiheesta muualla

Kuvia tai muita tiedostoja aiheesta X31 Wikimedia Commonsissa
.hk

.hk on Hongkongin Internet-maakoodi verkkotunnuksia varten. Sitä hallinnoi Asian Institute of Technology ja se laadittiin vuonna 1990. .hk -tunnuksten luonti on sallittu sekä toiselle että kolmannelle asteelle, sekä latinalaiset aakkoset että kiinalaiset kirjaimet ovat sallittuja osoitteessa.
Vuonna 2008 McAfeen tutkimuksen mukaan noin 19 prosentissa .hk-päätteisistä sivuista levitetään haittaohjelmia.
Toisen asteen osoitteet

Jokaisella toisen asteen osoitteella on sekä englannin- että kiinankielinen vaihtoehto, josta valita.
.com.hk / 公司.hk - Kaupallisille sivustoille
.edu.hk / 教育.hk - Koulutuksellisille instituuteille
.gov.hk / 政府.hk - Hallitukselle
.idv.hk / 個人.hk - Yksityishenkilöille
.net.hk / 網絡.hk - Palveluntarjoajille
.org.hk / 組織.hk - Yhdistyksille
Väinö Mäkinen

Väinö Oskari (V. O.) Mäkinen (25. tammikuuta 1915 Hämeenlinna – 9. huhtikuuta 1983 Hämeenlinna) oli suomalainen poliitikko. Mäkinen toimi SDP:n kansanedustajana vuosina 1966–1975 edustaen Hämeen läänin eteläistä vaalipiiriä. Mäkinen oli Riihimäen kaupunginjohtaja vuosina 1962–1974. Mäkinen toimi presidentin valitsijamiehenä vuonna 1968.
Mäkinen kirjoitti ylioppilaaksi 1935 ja valmistui diplomi-insinööriksi 1942. Politiikan ulkopuolella Mäkinen toimi tie- ja vesirakennushallituksen lentokenttäosaston insinöörinä 1942–1945, Riihimäen kauppalaninsinöörinä 1945–1955, Riihimäen rakennusviraston johtajana 1955–1962 sekä yksityisenä rakennesuunnittelijana 1944–1955.
Valokuva

Joseph Nicéphore Niépcen 1826 ottama heliografia on vanhin säilynyt valokuva.
James Maxwellin ottama valokuva Tartan-ruudullisesta nauhasta (1861). Kuvaa pidetään maailman ensimmäisenä värivalokuvana.
Digitaalisella järjestelmäkameralla otettu valokuva perhosesta.
Valokuva on kuva, joka muodostuu valon vaikutuksesta valoherkälle pinnalle tai tallentuu digitaalisessa muodossa kameran muistiin. Yleensä valokuva on luotu näkyvän valon aallonpituisesta säteilystä, joka tallentaa sen, mitä ihmisen silmäkin pystyy näkemään. Myös ei-näkyvää valoa, kuten röntgen-, UV- ja infrapunasäteilyä, voidaan valokuvata.
Useimmat valokuvat on tehty kameralla, joka tarkentaa valon joko filmille tai CCD- tai CMOS-kennolle. Ilman kameraa suoraan valoherkälle materiaalille valotettuja kuvia kutsutaan fotogrammeiksi. Valokuvat vedostetaan tavallisesti paperille.
Median uudistuessa valokuvauksen käytänteet ovat moninaistuneet. Paitsi valoherkälle materiaalille vedostettu, valokuva voi olla myös esimerkiksi painomusteella eri materiaaleille siirretty painokuva, digitaalinen tuloste tai valokopio. Valokuva voi olla myös aineeton, kuten valkokankaalle heijastettu kuva tai näyttöpäätekuva.
Historia

Ensimmäisen säilyneen valokuvan kehitti Nicéphore Niépce. Tämän kuvan valottaminen kesti kahdeksan tuntia, minkä vuoksi kuvaan eksyi outoja valoja ja varjoja. Suomen valokuvauksen historia alkoi, kun piirilääkäri Henrik Cajander kuvasi Nobelin talon Turussa 3. marraskuuta 1842.
Valokuvavedos

Valokuvavedos valmistetaan joko valottamalla valokuva suoraan vedostusmateriaalille tai vedostamalla kuva negatiivista tai digitaalisesta tiedostosta. Vedostusmateriaali on usein paperipohjaista, mutta se voi olla muovia tai "immateriaalinen" digitaalinen tiedosto. Digitaalisesta tiedostosta voidaan tehdä myös digitaalinen vedos esimerkiksi PDF-muotoon. Digitaalista vedostusta kutsutaan yleisesti tulostamiseksi. Valokuvavedos voidaan tehdä myös painomenetelmällä.
Stillkuva

Elokuvassa stillkuvalla tarkoitetaan yhtä filmin ruutua, mutta yleisesti sillä tarkoitetaan liikkumatonta kuvaa elokuvan vastakohtana. Erityisesti stillkuvalla tarkoitetaan usein elokuvan kuvausten aikana tai yhteydessä otettuja valokuvia, joita käytetään elokuvan mainostarkoitukseen tai tulevien kuvausten suunnitteluun.
Valokuva sijoituskohteena

Valokuvateosten hinnoissa tehtiin loppuvuodesta 2011 uusi ennätys, kun saksalaisen Andreas Gurskyn digitaalisesti käsittelemästä otoksesta Rhein II maksettiin Christien huutokaupassa Lontoossa 4 338 500 dollaria eli noin 3,2 miljoonaa euroa.
Valokuva-alan koulutus Suomessa

Valokuva-alaa voi Suomessa opiskella ammattiopistoissa, kansanopistoissa, ammattikorkeakouluissa ja korkeakouluissa. Valokuvaajaksi voi valmistua myös oppisopimuksella.
Tutkimusta

Valokuva-alan tutkimusta tehdään Suomessa Suomen valokuvataiteen museossa, Aalto-korkeakoulussa ja yliopistoissa.
Aiheesta muualla

Wikimedia Commonsissa on kuvia tai muita tiedostoja aiheesta .
Digitaalikuvaus, Kysy mitä vain, Helsingin kaupunginkirjasto (Arkistoitu – Internet Archive)
Volcan De Taburiente

Volcan De Taburiente saapumassa Los Cristianoksen satamaan 7.3.2023


M/S Volcan De Taburiente

Tyyppi
matkustaja-autolautta

Lippuvaltio
Espanja

Kotipaikka
Santa Cruz De Tenerife

IMO-numero
9348558

MMSI-numero
22427700

Tunnuskirjaimet
ECKH

Omistaja
Sotavento Maritima

Operaattroi
Naviera Armas

Rakennustelakka
De Hijos De J, Barreras De Vigo, Espanja

Rakennusnumero
#1650

Käyttöönotto vuosi
2006

Tekniset tiedot

Pituus
132m

Leveys
21.50m

Syväys
5.70m

Bruttovetoisuus (GT)
12.895

Koneisto
4x MaK 8M32

Nopeus
24.5kn

Hyttejä
0

Matkustajia
1500

Autokapasiteetti
300

Kaistametrejä
1200
M/S Volcan De Taburiente on Espanjalaisen Sotavento Maritima varustamon omistama matkustaja-autolautta. Nykyisin Espanjalainen varustamo Naviera Armas operoi auksella Teneriffan Los Cristianoksen, La Gomeran San Sebastianin ja La Palman Santa Cruzin välilä. Alus on rakennettu Pontevedrassa Heijos De Barrerasin telakalla Espanjassa
Onnettomuudet ja tapaturmat aluksella

Törmäsy Bencomo expressin kanssa
Lautat Fred. Olsen express yhtiön omistama Bencomo express ja Volcan De Taburiente törmäsivät Los Cristianosin sataman sisäänkäynnillä Teneriffan lounaisrannikolla Kanariansaarilla aamulla 23. helmikuuta 2020. Molemmat alukset kärsivät vaurioita, mutta palasivat liikenteeseen myöhemmin seuraavana päivänä sään parantuessa. Myrskyinen sää, voimakas tuuli ja korkeat aallot vaikuttivat onnettomuuteen.
Keularampin sortuminen
Volcán de Taburiente aiheutti ongelmia Los Cristianosin satamassa 09.10. 2016. Kun alus valmistautui sunnuntai-iltapäivänä aloittamaan purkamista eteläsatamassa, yksi keularampin hydrauliikka sylintereistä irtosi ja osui runkoon, mikä teki mahdottomaksi ajoneuvojen purkamisen ja kyydissä olevien matkustajien poistumisen laivasta. Aluksen ongelmat aiheutti paljon hämminkiä satamassa sillä alus tuurasi samaan aikaan myös yhitön toista lauttaa Volcan De Tirajanaa joka liikennöi normaalisti El Hierroon. Laivalta tulevat matkustajat La Palmasta joutuvat odottamaan laivassa, kun taas ne, jotka haluavat matkustaa La Gomeraan ja El Hierroon, odottavat laiturissa. Aluksen kapteeni päätti kääntää aluksen  ympäri että ajoneuvot ja matkustajat saataisiin purettua laivasta. Sataman henkilökunta vahvisti että, noin kello 22.30, yli kaksi tuntia myöhemmin, alus on suorittanut käännöksen ja purkaminen aloitettiin perän kautta keulan sijaan. Alusta alkoi samana päivänä tuuraamaan yhtiön toinen alus Volcan De Tauce joka oli tilanteen sattuessa lähellä.  Volcán de Tauce, joka on jo käytössä Los Cristianosin läheisyydessä, kun se palaa La Palmasta, se kattaa tapahtuman ja estää siten El Hierron jäämisen ilman meriyhteyttä, koska Volcán de Tirajana -katamaraani on juuttunut Asticaniin.
Aiheesta muualla

navira armas
Vs.

| Vs>  Pearl Jam |
| --- | --- | --- |

Studioalbumin tiedot
 Äänitetty : 1992–1993
 Julkaistu: lokakuu 1993
 Tuottaja(t): Brendan O’Brien, Pearl Jam
 Tyylilaji: grunge
 Kesto: 46.17
 Levy-yhtiö: Epic
Listasijoitukset
  1.  2.
Pearl Jamin muut julkaisut
| Ten 1991 | Vs. 1993 | Vitalogy 1994 |
Vs. on grunge-yhtye Pearl Jamin vuonna 1993 julkaisema hittialbumi. Se meni julkaisuviikollaan suoraan Yhdysvaltojen albumilistan ykköseksi ja myi jo ensimmäisellä viikollaan 950 000 kappaletta, joka oli silloinen ennätys. Tuolloin yhtyeen maine oli lähes huipussaan. Albumin tunnetuimmat kappaleet lienevät ”Go” ja ”Daughter”. Albumin nimen piti alun perin olla Five Against One, joka mainitaan muun muassa kappaleen ”Animal” sanoituksissa.
Albumi debytoi Yhdysvalloissa Billboard 200 -listan ensimmäisellä sijalla. Isossa-Britanniassa se nousi albumilistan toiselle sijalle.
Kappaleet

Go – 3.12
Animal – 2.49
Daughter – 3.55
Glorified G – 3.26
Dissident – 3.35
W.M.A. – 5.59
Blood – 2.50
Rearviewmirror – 4.44
Rats – 4.15
Elderly Woman Behind the Counter in a Small Town – 3.15
Leash – 3.09
Indifference – 5.02
RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Kulta: 6. tammikuuta 1994
Platina: 6. tammikuuta 1994
5x platinaa: 6. tammikuuta 1994
6x platinaa: 16. maaliskuuta 1995
7x platinaa: 24. toukokuuta 2000
Singlet

| Vuosi | Single | Lista | Sijoitus |
| --- | --- | --- | --- |
| 1993 | "Go" | US Mainstream Rock Tracks | No. 3 |
| 1993 | "Go" | US Modern Rock Tracks | No. 8 |
| 1993 | "Go" | UK Singles Chart | No. 190 |
| 1993 | "Daughter" | US Mainstream Rock Tracks | No. 1 |
| 1994 | "Daughter" | US Modern Rock Tracks | No. 1 |
| 1994 | "Daughter" | Irish Singles Chart | No. 4 |
| 1994 | "Daughter" | UK Singles Chart | No. 18 |
| 1994 | "Daughter" | US Top 40 Mainstream | No. 28 |
| 1994 | "Animal" | US Mainstream Rock Tracks | No. 21 |
| 1994 | "Glorified G" | US Mainstream Rock Tracks | No. 39 |
| 1994 | "Dissident" | US Mainstream Rock Tracks | No. 3 |
| 1994 | "Dissident" | US Modern Rock Tracks | No. 3 |
| 1994 | "Dissident" | Irish Singles Chart | No. 7 |
| 1994 | "Dissident" | UK Singles Chart | No. 14 |
| 1994 | "Elderly Woman Behind the Counter in a Small Town" | US Modern Rock Tracks | No. 17 |
| 1994 | "Elderly Woman Behind the Counter in a Small Town" | US Mainstream Rock Tracks | No. 21 |
| 1996 | "Daughter" | US The Billboard Hot 100 | No. 97 |
Kappaleista "Glorified G" ja "Elderly Woman Behind the Counter in a Small Town" ei ole julkaistu virallisia singlejä.
Muusikot

Eddie Vedder – laulu
Dave Abbruzzese – rummut
Jeff Ament – basso
Stone Gossard – kitara
Mike McCready – soolokitara
Volodymyr Zjuskov

| Mitalit> Maa:   Ukraina.Miesten yleisurheilu.Sisäratojen EM-kilpailut  | Mitalit> Maa:   Ukraina.Miesten yleisurheilu.Sisäratojen EM-kilpailut  | Mitalit> Maa:   Ukraina.Miesten yleisurheilu.Sisäratojen EM-kilpailut  | Maa:   Ukraina> Miesten yleisurheilu. |
| --- | --- | --- | --- |
|  Pronssia | Madrid 2005 | pituushyppy |  |
Volodymyr Zjuskov (ukr. Володимир Зюськов, s. 29. elokuuta 1981) on ukrainalainen pituushyppääjä.
Hän oli kuudes Wienin sisäratojen EM-kilpailuissa 2002, viides Birminghamin sisäratojen MM-kilpailuissa 2003 ja kuudes Pariisin MM-kilpailuissa 2003. Vuonna 2004 hän sijoittui sisäratojen ennätyksellään 823 cm Budapestin sisäratojen MM-kilpailuiden viidenneksi, mutta karsiutui Ateenan olympialaisissa. Hän voitti pronssia Madridin sisäratojen EM-kilpailuissa 2005 tuloksella 799 cm. Samana vuonna hän hyppäsi ennätyksensä 831 cm (3. heinäkuuta Kiovassa) ja oli kahdeksas Helsingin MM-kilpailuissa.
Kehitys vuosittain

|  | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| --- | --- | --- | --- | --- | --- | --- | --- | --- | --- | --- |
| Ulkoradat | 784 | 813 | 810 | 822 | 823 | 831 | 789 | 796 | 782 |  |
| Sisäradat |  | 805 | 800 | 822 | 823 | 799 |  | 785 | 802 | 767 |
ATC (yhtye)

ATC (A Touch of Class) oli Saksassa perustettu yhtye, joka toimi vuosina 1998–2003. Yhtye soitti europopia ja eurodancea. Yhtye löi itsensä läpi ensimmäisellä singlellään ”Around the World (La La La La La)”, joka oli Saksan singlelistan ykkönen kuuden viikon ajan vuonna 2000. Around the World on lainakappale venäläisen Ruki vverh!-yhtyeen kappaleesta ”Pesenka”.
Yhtyeen jäsenet lähtivät soolouralle vuonna 2003 Touch the Sky albumin huonon menestyksen takia.
Jäsenet

Joseph ”Joey” Murray, Uusi-Seelanti
Sarah Egglestone, Australia
Tracey Elizabeth Packham, Englanti
Livio Salvi, Italia
Diskografia > Albumit

Planet Pop (2001) (US #56)
Touch the Sky (2003)
Diskografia > Singlet

”Around the World (La La La La La)”
”My Heart Beats Like a Drum”
”Why Oh Why”
”Thinking Of You”
”I’m In Heaven (When You Kiss Me)”
”Call On Me”  (promo)
”Set Me Free”
”New York City”
.hack – Taru iltahämärän rannerenkaasta

.hack – Taru iltahämärän rannerenkaasta (jap. .hack//黄昏の腕輪伝説, Tasogare no udewa densetsu) on Tatsuya Hamazakin käsikirjoittama ja Rei Izumin piirtämä manga. Suomeksi käännettynä sarja koostuu neljästä pokkarista.
Juoni

Kaksoset Shuugo ja Lena pelaavat ”The Worldia”, maailman suurinta nettiroolipeliä. He voittavat kilpailussa legendaaristen pelaajien Kiten ja BlackRosen hahmot. Kokeillessaan hahmoja he kohtaavat voimakkaan hirviön, joka tappaa Shuugon hahmon. Toisin kuin kuolleet pelihahmot normaalisti, Shuugo joutuu omituiseen paikkaan, jossa saa mystisen rannerenkaan oudolta naiselta. Shuugo alkaa selvittää rannerenkaan salaisuuksia, ja kohtaa matkallaan sekä uusia ystäviä että vastustajia.
Aiheesta muualla

.hack // Taru iltahämärän rannerenkaasta - arvostelu animelehti.fi. Arkistoitu 9.10.2008. Viitattu 3.6.2008.
Winifred McNair

| Mitalit> Maa:   Yhdistynyt kuningaskunta.Naisten tennis. Olympialaiset  | Mitalit> Maa:   Yhdistynyt kuningaskunta.Naisten tennis. Olympialaiset  | Mitalit> Maa:   Yhdistynyt kuningaskunta.Naisten tennis. Olympialaiset  | Maa:   Yhdistynyt kuningaskunta> Naisten tennis. |
| --- | --- | --- | --- |
|  Kultaa | Antwerpen 1920 | nelinpeli |  |
Winifred Margaret McNair (o.s. Slocock; 9. elokuuta 1877 Donnington, Englanti – 28. maaliskuuta 1954 Kensington, Lontoo, Englanti) oli brittiläinen tennispelaaja. Hän saavutti kesäolympialaisissa 1920 tenniksen naisten nelinpelin olympiakultaa Kitty McKanen parina. Vuonna 1913 McNair voitti Wimbledonin tennisturnauksen naisten nelinpelin kultaa Dora Boothbyn parina.
22. huhtikuuta 1908 hän meni naimisiin tennispelaaja Roderick McNairin kanssa.
...And Death Said Live

| > ..And Death Said Live Mors Principium Est |
| --- | --- | --- |

Studioalbumin tiedot
 Julkaistu: 5. joulukuuta 2012
 Tuottaja(t): Tomas Johansson
 Tyylilaji: melodinen death metal
 Kesto: 46.19
 Levy-yhtiö: AFM
Mors Principium Estin muut julkaisut
| Liberation = Termination 2007 | ...And Death Said Live 2012 | Dawn of the 5th Era 2014 |
...And Death Said Live on suomalaisen melodisen death metalin yhtyeen Mors Principium Estin neljäs studioalbumi. Se julkaistiin vuonna 2012 levymerkillä AFM Records.
Kappaleet

The Awakening – 0.55 (instrumentaali)
Departure – 5.44
I Will Return – 4.29
Birth of the Starchild – 4.12
Bringer of Light – 4.16
Ascension – 4.30
...and Death Said Live – 2.01 (instrumentaali)
Destroyer of All – 3.57
What the Future Holds? – 5.28
The Meadows of Asphodel – 4.24
Dead Winds of Hope – 6.23
Kappaleet > Japanin ja Korean bonuskappale

The Call – 3.30 (Backstreet Boys -cover)
Kokoonpano

Ville Viljanen – laulu
Andhe Chandler – kitara
Andy Gillion – kitara
Teemu Heinola – bassokitara
Mikko Sipola – rummut
Kokoonpano > Vierailevat muusikot

Jona Weinhofen – kitarasoolo
Ryan Knight – kitarasoolo
Kokoonpano > Muut tekijät

Jan "Örkki" Yrlund – grafiikka, layout
Tomas "Plec" Johansson – tuottaja, miksaaja, masteroija
Toni Mailanen – valokuvat
Arvostelut

Angry Metal Guy:
Chronicles of Chaos: 8/10
Imperiumi: 8+/10
Kaaoszine.fi: 7/10
Aiheesta muualla

...And Death Said Live Discogsissa. (englanniksi)
Albumi ...And Death Said Live Encyclopaedia Metallum -sivustolla (englanniksi)
Aalto-yliopiston insinööritieteiden korkeakoulu

| Aalto-yliopiston insinööritieteiden korkeakoulu |
| --- | --- |
  
Perustettu:  2011
Tyyppi:  Julkinen
Dekaani:  Gary Marquis
Henkilökunta:  800
Opiskelijoita:  3 444
Jatko-opiskelijoita:  615
Sijainti:  Espoo,  Suomi
Kampus:  Otaniemi
Sivusto:  http://eng.aalto.fi/fi/
Aalto-yliopiston insinööritieteiden korkeakoulu (Aalto ENG; ruots. Aalto-universitetets högskola för ingenjörsvetenskaper, engl. Aalto University School of Engineering) on yksi kuudesta vuoden 2011 alussa toimintansa aloittaneista Aalto-yliopiston korkeakouluista. Tekniikan alan neljä korkeakoulua muodostuivat, kun Aalto-yliopiston teknillinen korkeakoulu jakautui vuonna 2011 neljään osaan.
Korkeakoulun erityisenä tehtävänä on uudistaa tiedelähtöisesti teknologiateollisuuteen ja rakennettuun ympäristöön liittyviä teknologioita ja kouluttaa kokonaisuuksia ymmärtäviä osaajia.
Tutkimuksessa luodaan uutta tietoa ja ratkaisuja palvelemaan kestävän kehityksen päämääriä.  Ilmastonmuutokseen, energian riittävyyteen ja sen puhtauteen sekä luonnonvarojen kestävään käyttöön liittyvät teemat ovat keskeisiä sekä tutkimuksessa ja opetuksessa.  Ympäristön hyvinvointiin, esteettisyyteen ja ihmisten terveyteen sekä turvallisuuteen liittyvät kysymykset edellyttävät jatkuvasti uusia ratkaisuja, joiden etsimisessä korkeakoulu mukana.
Korkeakoulu toimii yhdyskuntasuunnittelun, kiinteistötalouden, geomatiikan, energia- ja LVI -tekniikan, konetekniikan, kuljetusvälinetekniikan, rakenne- ja rakennustuotantotekniikan ja yhdyskunta- ja ympäristötekniikan aloilla. Tutkimuksen painopistealueita ovat monialainen energiatekniikka, teknisten järjestelmien suunnittelu ja toteutus, mekaniikka ja materiaalit, kestävä rakennettu ympäristö ja arktinen teknologia .
Historia

Insinööritieteiden korkeakoululla on pitkät perinteet sen keskeisimmillä tutkimuksen ja opetuksen aloilla: energiatekniikassa, konetekniikassa, rakennustekniikassa, yhdyskunta- ja ympäristötekniikassa sekä maankäyttötieteissä. Näistä suurin osa oli edustettuna Helsingin teknillisessä reaalikoulussa, joka aloitti toimintansa 1849. Tekniikan ammatillinen koulutus käynnistyi lainmukaisesti Helsingissä 1872. Ammattiosastot perustettiin samaan aikaan ja Insinööriosasto, Konetekniikan osasto ja Maanmittausosasto olivat viiden ensimmäisen osaston joukossa. Historian kulussa ammattiosastot ovat olleet laitoksia tai osastoryhmiä ja niiden nimet ovat jossain määrin vaihdelleet. Vuonna 2008 nämä laitokset yhdessä arkkitehtuurin laitoksen kanssa muodostivat insinööritieteiden ja arkkitehtuurin tiedekunnan, jonka perustalta nykyinen Insinööritieteiden korkeakoulu muodostettiin.
Vuonna 2012 Insinööritieteiden korkeakouluun kuulunut arkkitehtuurin laitos siirtyi osaksi Taiteiden ja suunnittelun korkeakoulua.
Tutkimus

Insinööritieteiden korkeakoulun yhteiskunnallinen vaikuttavuus on perinteisesti ollut vahva sen keskeisillä toiminta-aloilla: energiatekniikassa, konetekniikassa, maanmittauksessa ja maankäytön suunnittelussa sekä rakennus- ja yhdyskuntatekniikassa.
Korkeakoulun tutkimuksen painopistealueet ovat:
Arktinen tekniikka
Kestävä rakennettu ympäristö
Mekaniikka ja materiaalit
Monialainen energiatekniikka
Teknisten järjestelmien suunnittelu ja toteutus
Opetus

Kolmivuotinen Insinööritieteiden kandidaattiohjelma on laaja-alainen ja tarjoaa opiskelijalle mahdollisuuden löytää oma alansa ennen diplomi-insinööritutkintoon johtavan pääaineen valintaa. Ohjelman kolme pääainetta
Energia- ja ympäristötekniikka
Kone- ja rakennustekniikka
Rakennettu ympäristö.
johtavat kahdeksaan englanninkieliseen maisteriohjelmaan:
Rakennustekniikka (Building Technology)
Energiatekniikka (vuodesta 2017 alkaen Advanced Energy Solutions –ohjelman neljä suuntautumisvaihtoehtoa)
Geoinformatiikka (Geoinformatics)
Georakentaminen (Geoengineering)
Konetekniikka (Mechanical Engineering)
Kiinteistötalous (Real Estate Economics)
Maankäytön suunnittelu ja liikennetekniikka (Spatial Planning and Transportation Engineering)
Vesi- ja ympäristötekniikka (Water and Environmental Engineering)
Maisteriohjelmien tieteenalat edustavat sekä korkeakoulun huippututkimusta että yhteiskunnan tulevaisuuden tarpeita. Vuosittain valmistuu keskimäärin 360 diplomi-insinööriä, jotka ovat jo useiden vuosien ajan työllistyneet erinomaisesti.
Insinööritieteiden tohtoriohjelma
Insinööritieteiden tohtoriohjelmasta valmistuu vuosittain 40–45 tekniikan tohtoria. Tohtoriohjelma koostuu kahdeksasta tutkimusalasta, jotka kattavat maankäytön suunnittelun ja liikennetekniikan, kiinteistötalouden, geoinformatiikan, rakennustekniikan, vesi- ja ympäristötekniikan, koneenrakennustekniikan, energiatekniikan sekä sovelletun mekaniikan.
Laitokset ja muut yksiköt

Laitokset
Konetekniikan laitos - Department of Mechanical Engineering - Institutionen för maskinteknik
Rakennetun ympäristön laitos – Department of Built Environment – Institutionen för byggd miljö
Rakennustekniikan laitos – Department of Civil Engineering – Institutionen för byggnadsteknik
Muut yksiköt
Aiheesta muualla

Aalto-yliopiston insinööritieteiden korkeakoulun kotisivut
Insinööritieteiden korkeakoulu Facebookissa
Winha (moottoripyörä)

| Winha> Historia |
| --- | --- |
Valmistaja:  Polar Metal Plast
Valmistusmaa:   Suomi
Valm. vuosina:  1976–
Tuotantomäärä:  60–70
Yleiset tiedot
Leveys:  850 mm
Kuivapaino:  130 kg
Eturengas:  3.00-21"
Takarengas:  4.25-18"
Moottori
Moottori:  2-sylinterinen, 2-tahtinen, puhallinjäähdytys 22 kW (30 hv)
Kuutiotilavuus:  338
Winha oli suomalainen moottoripyörämerkki. Merkin pyöriä valmistettiin pieni määrä 1970-luvulla. Winhan valmistaja oli Polar Metal Plast Rovaniemellä.
Winhan moottori oli Kohlerin valmistama 2-sylinterinen 2-tahtimoottori. Samaa moottoria käytettiin Winha-moottorikelkoissa.
Winha maksoi 7000 markkaa. Hinta saatiin alhaiseksi, sillä pyörä oli veroton. Verottomuuden saavuttamiseksi pyörässä oli voiman ulosotto, jonka avulla moottoripyörällä saattoi pyörittää jotain työkonetta.
Winhojen valmistus alkoi loppuvuonna 1976. Pyörästä oli kaksi samanlaista mallia. Keltaista siviilimallia myytiin parikymmentä kappaletta. Puolustusvoimien käyttöön tarkoitettua vihreää mallia tilattiin tiettävästi 60 kappaletta. Yhteensä Winhoja ehdittiin valmistaa 60–70 kappaletta. Valmistus lopetettiin valmistajan konkurssin vuoksi.
Winha

| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Winha”, voi hakea sivunnimihaulla, laajalla sivunnimihaulla tai tekstihaulla.
Winha tarkoittaa seuraavia asioita:
Winha (moottorikelkka)
Winha (moottoripyörä)
Winha (yhtye)